Si us interessa emportar-vos en préstec algun d'aquests llibres podeu venir a la biblioteca i us farem el carnet de préstec.
Si treballeu al Departament de Justícia podeu gaudir del préstec a distància: envieu la vostra petició a [EMAIL].
La Xarxa d'Excel·lència EMPIRIC va néixer amb el propòsit d'incorporar al debat públic i a la presa de decisions polítiques els coneixements científics obtinguts per alguns dels principals grups de recerca que treballen en Criminologia a Espanya.
Dins de les diferents actuacions previstes per obtenir aquest fi, la xarxa va contemplar la celebració de seminaris per difondre els resultats de la recerca com una forma de transferència de coneixement i, alhora, de consolidar sinergies i aliances estratègiques entre els grups i els professionals de l'àmbit.
En aquest llibre es presenten els resultats d'un d'aquests seminaris, el dedicat a "Delinqüència i justícia juvenil" organitzat pel grup de recerca en Criminologia i Delinqüència Juvenil de la Universitat de Castella-La Manxa.
Joy Machlus, S. La paraula més sexy és sí.
La periodista Shaina Machlus i la il·lustradora Petra Eriksson acaben d'editar la primera guia informativa sobre el consentiment sexual.
Un fanzín contra la cultura de la violació dirigit a pares i professors, escrit i dibuixat per a nens de 12 anys.
Ens ofereix de manera clara i concisa, la informació necessària per saber-ho tot sobre orientació sexual, gènere, feminisme i consentiment.
L'objectiu central d'aquest llibre és una aproximació a la Teoria de conflictes i Estudis per a la pau.
Els autors pretenen exposar els debats més importants en aquest camp des del punt de vista interdisciplinari i els desafiaments actuals que planteja un món en permanent conflicte.
La seva reflexió parteix del fet que la violència és negativa, la pau és positiva i el conflicte sempre és neutre.
Les dinàmiques de les transversalitats unides a una antropologia de la neutralitat ens poden ajudar a resoldre, gestionar, transformar i neutralitzar els conflictes, presentant-los com interessos, percepcions, valors i satisfacció de les necessitats bàsiques de l'ésser humà.
Vivim temps de guerra contra la immigració.
Quan parlem d'immigrants i refugiats ho fem amb metàfores bèl·liques: "onada", "allau", "assalt a les nostres costes", "atac sense precedents", "invasió"...
Paraules hostils que defineixen i legitimen polítiques orientades al tancament de fronteres, la construcció de murs, l'externalització del control migratori, l'eliminació de les operacions de rescat marítim per part dels Estats europeus, el tancament de ports o el bloqueig als vaixells d'ajuda humanitària, la criminalització de la solidaritat i la detenció i l'internament dels migrants.
Mentrestant, milers de persones que fugen de la guerra, de catàstrofes ambientals, de la violència i la persecució, continuen buscant protecció.
La dilatada resolució dels conflictes (amb més de dos anys de mitjana) reclama una posició activa del legislador implementant mesures eficaces de caràcter preventiu (o de control horitzontal) així com de resolució de conflictes extrajudicials (més coneguts per l'acrònim ADR "Alternative Dispute Resolution").
Així mateix, i a banda dels canvis normatius que semblen necessaris per afavorir l'acord entre les parts i evitar els alts costos d'un procés judicial, cal, segons els autors, rebaixar aquesta excessiva litigiositat habitual en les diferents esferes del nostre ordenament jurídic i avançar cap a una nova cultura en les relacions entre Administració i administrats ancorada en el principi de bona fe.
L'any 2010, el legislador espanyol va introduir en el nostre ordenament jurídic la responsabilitat penal de les persones jurídiques, si bé va decidir excloure de la mateixa als partits polítics, entre d'altres subjectes col·lectius.
Posteriorment, el 2012, la situació va ser revertida, de manera que els partits quedaven sotmesos al règim de responsabilitat penal previst en els arts. 31 bis i següents del Codi penal.
Així doncs, el present treball constitueix una anàlisi enfocada, principalment, a l'estudi de l'extensió del règim de responsabilitat criminal de les persones jurídiques a les organitzacions partidistes.
En aquest sentit, s'aporten les claus interpretatives necessàries perquè els operadors jurídics puguin fer front, des de les diferents posicions, a supòsits en què s'atribueixi responsabilitat penal a una formació política.
Aquesta monografia du a terme un estudi dels diversos "premis" o beneficis (materials i processals) amb què convèncer els diferents delators que poden intervenir en el procés penal (denunciants anònims, confidents, testimonis protegits, whistleblowers i penedits) perquè col·laborin amb les autoritats.
I per a això efectua una investigació no només del dret espanyol, sinó també de les solucions ofertes en el dret supranacional i comunitari, i en altres sistemes de dret comparat.